सामाजिक संगठनों ने नंदियों को पहुंचा नंदीशाला
भूना | भूनाशहर को आवारा पशुओं से मुक्त करने को लेकर सामाजिक संस्था भारत विकास परिषद श्री बाला जी सेवा मंडल हासंगा की टीम ने सैकड़ों नंदियों को नंदीशाला भूना में पहुंचाया। जिससे शहर में लोगों ने कुछ हद तक राहत की सांस ली है क्योंकि उकलाना रोड़ पर शहीद उद्यम सिंह चौंक महाराजा अग्रसेन चौंक तथा सब्जीमंडी में नंदियों की भारी संख्या को लेकर परेशानियां लोग झेल रहे थे। नंदीशाला में करीब 400 से अधिक नंदियों को बाड़े में एकत्रित किया गया है। जिसको लेकर समाजसेवी लोगों ने भी भरपूर सहयोग नंदीशाला में दिया है। लॉयंस क्लब के पूर्व प्रधान अशोक कत्याल ने 60 क्विंटल हरा-चारा नंदियों के लिए दिया है। वहीं नालंदा कॉलेज के डायरेक्टर बीआर चौधरी ने 10 क्विंटल, बालकृष्ण गिरधर ने पांच क्विंटल, पंकज पसरीजा ने 51सौ रुपये, हरी सिंह गोदारा ने 51सौ रुपये, सुरेश आरेवाला ने 31सौ रुपये, पीटीआई प्रेमचंद ने 21सौ रुपये प्रवीन धारनियां ने एक कनाल हराचारा नंदीशाला में दिया है।
hin_Deva hin_Deva